b"\n_START_ARTICLE_\nVintil\xc4\x83 Nicu\n_START_SECTION_\nBiografie\n_START_PARAGRAPH_\nVintil\xc4\x83 Nicu, fiul lui Cristian \xc8\x99i Maria, este c\xc4\x83s\xc4\x83torit \xc8\x99i are 2 copii. \xc3\x8en prezent, este profesor universitar, doctor \xc3\xaen \xc8\x99tiin\xc8\x9be juridice, la Facultatea de Drept din Craiova, apar\xc8\x9bin\xc3\xa2nd Universit\xc4\x83\xc8\x9bii \xe2\x80\x9eSpiru Haret\xe2\x80\x9d Bucure\xc8\x99ti, ocup\xc3\xa2nd \xc8\x99i func\xc8\x9bia de \xc8\x99ef catedr\xc4\x83 drept._NEWLINE_Este avocat \xc3\xaen Baroul Dolj, cu cabinet individual de avocatur\xc4\x83 \xc3\xaen Craiova. Face parte din colectivul de conducere al Centrului de studii \xc8\x99i cercet\xc4\x83ri juridice al facult\xc4\x83\xc8\x9bii de drept, unde particip\xc4\x83, \xc3\xaen calitate de director sau membru, \xc3\xaen colectivele de cercetare \xc8\x99tiin\xc8\x9bific\xc4\x83 ale granturilor \xc8\x99i contractelor de cercetare \xc8\x99tiin\xc8\x9bific\xc4\x83, unele din ele sub egida Academiei rom\xc3\xa2ne prin Institutul de studii \xc8\x99i cercet\xc4\x83ri socio-umane \xe2\x80\x9eC.S. Nicolaescu-Plop\xc8\x99or\xe2\x80\x9d din Craiova. Are preocup\xc4\x83ri \xc3\xaen domeniul istoriei Rom\xc3\xa2niei, f\xc4\x83c\xc3\xa2nd descoperiri interesante pe teritoriul localit\xc4\x83\xc8\x9bii natale, Grojdibodu, \xc8\x99i zonele adiacente, pe care le-a publicat \xc3\xaen Analele Academiei rom\xc3\xa2ne. Face parte din asocia\xc8\x9bii ale etnicilor rom\xc3\xa2ni din Bulgaria \xc8\x99i Serbia, \xc3\xaentre\xc8\x9bine permanent leg\xc4\x83turi cu ace\xc8\x99tia particip\xc3\xa2nd la Simpozioane \xc8\x99i \xc3\xaent\xc3\xa2lniri \xc3\xaen zonele Vidin-Bregovo, Oreahovo-Dolni Vadin-Ghighen din Bulgaria \xc8\x99i Cladovo-Dolni Mihailov\xc4\x83\xc8\x9b-Negotin-Bor din Serbia. \xc3\x8en calitatea sa de cadru universitar, a fost coordonator \xc8\x99tiin\xc8\x9bific la numeroase lucr\xc4\x83ri de licen\xc8\x9b\xc4\x83 \xc8\x99i diserta\xc8\x9bii de masterat, a \xc3\xaendrumat studen\xc8\x9bi, masteranzi \xc8\x99i cadre didactice tinere pentru redactarea \xc8\x99i publicarea referatelor \xc8\x99tiin\xc8\x9bifice \xc3\xaen reviste de specialitate \xc8\x99i la simpozioane \xc8\x99tiin\xc8\x9bifice. A participat la numeroase congrese, simpozioane, conferin\xc8\x9be \xc8\x99i sesiuni de comunic\xc4\x83ri \xc8\x99tiin\xc8\x9bifice na\xc8\x9bionale, cu participare interna\xc8\x9bional\xc4\x83, \xc8\x99i interna\xc8\x9bionale unde a prezentat peste 135 de comunic\xc4\x83ri \xc8\x99tiin\xc8\x9bifice, multe preluate \xc3\xaen reviste de specialitate sau \xc3\xaen c\xc4\x83r\xc8\x9bi \xc3\xaen colective de autori. A f\xc4\x83cut parte, ca membru, din comisiile de examinare (licen\xc8\x9b\xc4\x83 \xc8\x99i diserta\xc8\x9bii) a absolven\xc8\x9bilor studen\xc8\x9bi \xc8\x99i masteranzi ai facult\xc4\x83\xc8\x9bii de drept din Craiova, precum \xc8\x99i din comisii de acordare a titlului \xc8\x99tiin\xc8\x9bific de doctor \xc3\xaen drept din \xc8\x9bar\xc4\x83 \xc8\x99i Republica Moldova. \xc3\x8en decursul activit\xc4\x83\xc8\x9bii sale a efectuat multe specializ\xc4\x83ri \xc3\xaen domeniul juridic, economic, umanitar, social \xc8\x99i de ap\xc4\x83rare a drepturilor omului. \xc3\x8en perioada parlamentar\xc4\x83 a participat la dezbaterea \xc8\x99i adoptarea a peste 535 de legi din diferite domenii ale economiei na\xc8\x9bionale, la care a contribuit cu numeroase amendamente. Este promotor al ideii Modelul de societate european\xc4\x83 \xc8\x99i sfidarea mondializ\xc4\x83rii \xc8\x99i elaborator al teoriei No\xc8\x9biunea de titlu \xc3\xaen drept.\n_START_SECTION_\nStudii\n_START_PARAGRAPH_\nStudiile primare \xc8\x99i elementare le-a urmat \xc3\xaen localitatea natal\xc4\x83 Grojdibodu (I-V) \xc8\x99i Caracal (VI-VII), a urmat \xc8\x99i absolvit cursurile Centrului \xc8\x99colar agricol Caracal, ale Liceului \xe2\x80\x9dElena Cuza\xe2\x80\x9d din Craiova \xc8\x99i apoi studiile universitare. Este triplu licen\xc8\x9biat, absolvind, \xc3\xaenainte de anul 1989, trei institu\xc8\x9bii de \xc3\xaenv\xc4\x83\xc8\x9b\xc4\x83m\xc3\xa2nt superior: Academia \xe2\x80\x9d\xc8\x98tefan Gheorghiu\xe2\x80\x9d Bucure\xc8\x99ti - domeniul sindical; Facultatea de drept economic \xc8\x99i administrativ Bucure\xc8\x99ti \xc8\x99i Facultatea de drept - \xc8\x98tiin\xc8\x9be juridice Bucure\xc8\x99ti din cadrul Universit\xc4\x83\xc8\x9bii Bucure\xc8\x99ti. A urmat cursurile doctorale \xc8\x99i a ob\xc8\x9binut titlul \xc8\x99tiin\xc8\x9bific de doctor \xc3\xaen \xc8\x99tiin\xc8\x9be juridice, sub coordonarea acad. prof. univ. dr. doc. Ion P. Filipescu, \xc3\xaen domeniul Comer\xc8\x9bului interna\xc8\x9bional.\n_START_SECTION_\nActivitate literar\xc4\x83\n_START_PARAGRAPH_\nA publicat ca autor unic un num\xc4\x83r de 16 c\xc4\x83r\xc8\x9bi de specialitate juridic\xc4\x83 (cursuri universitare, monografii juridice); 7 c\xc4\x83r\xc8\x9bi de specialitate juridic\xc4\x83 \xc3\xaen colaborare cu Maria Sofia Pagarin, lect. univ. dr. (fiica sa); 26 de c\xc4\x83r\xc8\x9bi \xc3\xaen colectiv de autori de specialitate juridic\xc4\x83; 18 c\xc4\x83r\xc8\x9bi de literatur\xc4\x83 artistic\xc4\x83 (poezie, aforisme, epigrame, monografii). Colaborator permanent al revistei Scrisul Rom\xc3\xa2nesc din Craiova \xc8\x99i al altor ziare \xc8\x99i reviste literare sau juridice din Rom\xc3\xa2nia. \xc3\x8en calitate de colaborator al acestor reviste a publicat eseuri, cronici literare \xc8\x99i a prefa\xc8\x9bat mai multe c\xc4\x83r\xc8\x9bi de literatur\xc4\x83. _NEWLINE_A beneficiat de numeroase cronici literare apreciative \xc3\xaen revistele literare: Scrisul rom\xc3\xa2nesc, Ramuri, Lamura, Mozaicul, Ra\xc8\x9biunea, Mesagerul Olteniei, Ecoul, Cenaclul, Hue (Vidin), Glasul Oltului (Slatina) etc.\n_START_SECTION_\nActivitate politic\xc4\x83\n_START_PARAGRAPH_\nA desf\xc4\x83\xc8\x99urat \xc8\x99i desf\xc4\x83\xc8\x99oar\xc4\x83 o bogat\xc4\x83 activitate politic\xc4\x83 \xc3\xaen calitate de pre\xc8\x99edinte al organiza\xc8\x9biilor municipale \xc8\x99i jude\xc8\x9bene ale forma\xc8\x9biunilor politice din Dolj, fiind \xc3\xaen acela\xc8\x99i timp \xc8\x99i membru sau vicepre\xc8\x99edinte la nivel de Consiliu Na\xc8\x9bional al acestor partide politice. \xc3\x8en perioada 1992-1996 a fost ales pe listele PDSR din jude\xc8\x9bul Dolj \xc3\xaen Parlamentul Rom\xc3\xa2niei ca deputat, de\xc8\x9bin\xc3\xa2nd func\xc8\x9bia de secretar al Comisiei juridice de disciplin\xc4\x83 \xc8\x99i imunit\xc4\x83\xc8\x9bi a Camerei Deputa\xc8\x9bilor. \xc3\x8en calitate de deputat a f\xc4\x83cut parte din 7 delega\xc8\x9bii parlamentare rom\xc3\xa2ne \xc3\xaen state din Europa la nivel pre\xc8\x99edin\xc8\x9bial, guvernamental \xc8\x99i parlamentar. O lung\xc4\x83 perioad\xc4\x83 de timp, la \xc3\xaenceputul activit\xc4\x83\xc8\x9bii sale profesionale, a lucrat la TCIF Craiova, unde a de\xc8\x9binut func\xc8\x9bii de conducere economic\xc4\x83 (\xc8\x99ef birou, \xc8\x99ef compartiment, \xc8\x99ef serviciu, jurist, economist etc.). \xc3\x8en cadrul acestei \xc3\xaentreprinderi a \xc3\xaenfiin\xc8\x9bat \xc8\x99i condus, \xc3\xaen calitate de pre\xc8\x99edinte, Asocia\xc8\x9bia sportiv\xc4\x83 \xe2\x80\x9dJiul TCIF\xe2\x80\x9d Craiova, concomitent ocup\xc3\xa2nd \xc8\x99i alte func\xc8\x9bii politice \xc8\x99i sindicale.\n_START_SECTION_\nAfilieri\n_START_PARAGRAPH_\nEste membru al Societ\xc4\x83\xc8\x9bii Scriitorilor Olteni \xc8\x99i al Cenaclului \xe2\x80\x9eAlexandru Macedonski\xe2\x80\x9d din Craiova, membru al Uniunii Epigrami\xc8\x99tilor din Rom\xc3\xa2nia, fondator \xc8\x99i vicepre\xc8\x99edinte al Cenaclului epigrami\xc8\x99tilor olteni, redactor \xc8\x99ef al revistei de studii \xc8\x99i cercet\xc4\x83ri juridice \xe2\x80\x9eEuro Dreptul\xe2\x80\x9d, director al revistei \xe2\x80\x9dCugetul\xe2\x80\x9d a Cenaclului epigrami\xc8\x99tilor olteni, membru \xc8\x99i fondator al altor 17 funda\xc8\x9bii \xc8\x99i asocia\xc8\x9bii cu profil juridic, literar, umanitar, social etc., membru \xc3\xaen colegii de redac\xc8\x9bie a altor reviste literare \xc8\x99i juridice. Este pre\xc8\x99edinte \xc8\x99i fondator unic al Funda\xc8\x9biei pentru ap\xc4\x83rarea drepturilor omului din Craiova. Este pre\xc8\x99edinte al Filialei Oltenia Craiova a Ligii Scriitorilor din Rom\xc3\xa2nia \xc8\x99i membru \xc3\xaen Asocia\xc8\x9bia Scriitorilor de Limb\xc4\x83 Rom\xc3\xa2n\xc4\x83 din Qu\xc3\xa9bec.\n_START_SECTION_\nC\xc4\x83r\xc8\x9bi de specialitate juridic\xc4\x83 publicate \xc3\xaen colaborare\n_START_PARAGRAPH_\nTeoria general\xc4\x83 a dreptului, Ed. M.J.M., Craiova, 2004; Drept comercial, vol. I, Ed. Sitech, Craiova, 2005; Drept comercial, vol. II, Ed. Sitech, Craiova, 2005; Teoria general\xc4\x83 a dreptului, Ed. Sitech, Craiova, 2005; Drept civil - Drepturile reale,  Ed. Sitech, Craiova, 2006; Dreptul asigur\xc4\x83rilor, Ed. Julliano, Craiova, 2008; Drept civil - Obliga\xc8\x9bii Responsabilitate, Ed. FRM, Bucure\xc8\x99ti, 2008.\n_START_SECTION_\nC\xc4\x83r\xc8\x9bi de specialitate juridic\xc4\x83 publicate \xc3\xaen colective de autori\n_START_PARAGRAPH_\nRolul \xc8\x99tiin\xc8\x9bei, artei \xc8\x99i culturii \xc3\xaen perspectiva integr\xc4\x83rii Rom\xc3\xa2niei \xc3\xaen Uniunea European\xc4\x83, Ed. Cartea universitar\xc4\x83, Bucure\xc8\x99ti, 2004; Dezvoltarea durabil\xc4\x83 a economiei rom\xc3\xa2ne\xc8\x99ti \xc8\x99i armonizarea legisla\xc8\x9biei cu standardele comunitare, Ed. Funda\xc8\x9biei Rom\xc3\xa2nia de M\xc3\xa2ine, 2006; Dreptul \xc3\xaentr-o lume \xc3\xaen schimbare, Ed. Cartea universitar\xc4\x83, Bucure\xc8\x99ti, 2003; Criminalitatea financiar bancar\xc4\x83. Crime \xc8\x99i delicte din domeniul informaticii, Universitatea, Craiova, 2006; The \xe2\x80\x9eacquis communautaire\xe2\x80\x9d a need for the european integration, Politiques Europ\xc3\xa9ennes, Publishing house of Pite\xc8\x99ti University, 2006; Anuarul Institutului de Cercet\xc4\x83ri Socio-umane \xe2\x80\x9eC.S. Nicolaescu-Plop\xc8\x99or\xe2\x80\x9d Craiova al Academiei Rom\xc3\xa2ne - Regimul juridic al Soma\xc8\x9biei de plat\xc4\x83, Aius - printed, Craiova, 2005; Anuarul Institutului de Cercet\xc4\x83ri Socio-umane \xe2\x80\x9eC.S. Nicolaescu-Plop\xc8\x99or\xe2\x80\x9d Craiova al Academiei Rom\xc3\xa2ne - Diploma \xe2\x80\x9eHonestae Missionis\xe2\x80\x9d de la Grojdibodu, Ed. Universitaria, Craiova, 2002; Anuarul Institutului de Cercet\xc4\x83ri Socio-umane \xe2\x80\x9eC.S. Nicolaescu-Plop\xc8\x99or\xe2\x80\x9d Craiova al Academiei Rom\xc3\xa2ne - Grojdibodu. Un caz specific de dob\xc3\xa2ndire a drepturilor reale, Ed. Universitaria, Craiova, 2004; Anuarul Institutului de Cercet\xc4\x83ri Socio-umane \xe2\x80\x9eC.S. Nicolaescu-Plop\xc8\x99or\xe2\x80\x9d Craiova al Academiei Rom\xc3\xa2ne- De la Sigibida la Grojdibodu, Ed. Beladi, Craiova, 2003; Administra\xc8\x9bia public\xc4\x83 \xc3\xaen spa\xc8\x9biul european. Prezent \xc8\x99i perspectiv\xc4\x83. Modelul European de Societate \xc8\x99i sfidarea mondializ\xc4\x83rii, Ed. Universitaria, Craiova, 2006; Dezvoltarea durabil\xc4\x83 a economiei rom\xc3\xa2ne\xc8\x99ti \xc8\x99i armonizarea legisla\xc8\x9biei cu standardele comunitare - Pedeapsa ca o consecin\xc8\x9b\xc4\x83 a infrac\xc8\x9biunii. Crime, delicte, contraven\xc8\x9bii, Ed. Funda\xc8\x9biei \xe2\x80\x9eRom\xc3\xa2nia de m\xc3\xa2ine\xe2\x80\x9d, Bucure\xc8\x99ti, 2005; Globalizare \xc8\x99i identitate - Dezvoltarea durabil\xc4\x83- deziderat al integr\xc4\x83rii Rom\xc3\xa2niei \xc3\xaen spa\xc8\x9biul european, Ed. Universit\xc4\x83\xc8\x9bii \xe2\x80\x9eConstantin Br\xc3\xa2ncu\xc8\x99i\xe2\x80\x9d Tg. Jiu, 2006; Analele Universit\xc4\x83\xc8\x9bii din Craiova' - Un document inedit din 1545 despre satul Grojdibodu- jude\xc8\x9bul Romana\xc8\x9bi, Ed. Universitaria, Craiova, 2003; Analele Universit\xc4\x83\xc8\x9bii Spiru Haret, Bucure\xc8\x99ti, Seria economie - Armonizarea legisla\xc8\x9biei \xc3\xaen domeniul administra\xc8\x9biei publice \xc3\xaen perspectiva ader\xc4\x83rii la Uniunea European\xc4\x83, Ed. Mondo Ec., Bucure\xc8\x99ti, 2002; Analele Universit\xc4\x83\xc8\x9bii Spiru Haret, Bucure\xc8\x99ti, Seria economie - Probleme de drept interna\xc8\x9bional privat privind contractul de v\xc3\xa2nzare-cump\xc4\x83rare interna\xc8\x9bional\xc4\x83, Ed. Funda\xc8\x9bia Rom\xc3\xa2nia de M\xc3\xa2ine, Bucure\xc8\x99ti, 2003; Dreptul rom\xc3\xa2nesc \xc3\xaen context european - R\xc4\x83spunderea pentru viciile lucrului v\xc3\xa2ndut - The responsibility for vices of the sold objects, Ed. Sitech, Craiova, 2008; Dic\xc8\x9bionarul istoric al localit\xc4\x83\xc8\x9bilor din jude\xc8\x9bul Olt \xe2\x80\x93 ora\xc8\x99e, Ed. Alma, Craiova, 2006; Arhivele Olteniei - serie nou\xc4\x83 - 21 - Le droit universel, Ed. Academiei rom\xc3\xa2ne, 2007; Arhivele Olteniei - serie nou\xc4\x83 - 20 - Pozitive right and natural right (Le droit positif et le droit naturel), Ed. Academiei rom\xc3\xa2ne, 2006; Anuarul Institutului de Cercet\xc4\x83ri Socio-umane \xe2\x80\x9eC.S. Nicolaescu-Plop\xc8\x99or\xe2\x80\x9d Craiova al Academiei Rom\xc3\xa2ne - Carta organiza\xc8\x9bional\xc4\x83 a zilei europene a justi\xc8\x9biei civile, ed. Aius, Craiova, 2007; Reforma sistemului juridic rom\xc3\xa2nesc \xc3\xaen contextul integr\xc4\x83rii europene - Consecin\xc8\x9bele globaliz\xc4\x83rii, Ed. Sitech, Craiova, 2007; Reforma sistemului juridic rom\xc3\xa2nesc \xc3\xaen contextul integr\xc4\x83rii europene - Garan\xc8\x9biile imobiliare \xe2\x80\x93 Ipoteca, Ed. Sitech, Craiova, 2007; Integrarea principiilor \xc8\x99i normelor procedurale \xc8\x99i de drept penal rom\xc3\xa2n \xc3\xaen dreptul european - \xc3\x8enceputul \xc8\x99i sf\xc3\xa2r\xc8\x99itul vie\xc8\x9bii \xc3\xaen accep\xc8\x9biunea legii penale,  Ed. Universitaria, Craiova, 2006; Evolu\xc8\x9bia sistemului legislativ rom\xc3\xa2nesc \xc8\x99i european \xc3\xaen contextul tratatului de la Lisabona - Divizibilitatea relativ\xc4\x83 a puterilor, Ed. Siutech, Craiova, 2008; Influen\xc8\x9ba sistemului juridic comunitar asupra dreptului intern - Drepturile cet\xc4\x83\xc8\x9benilor \xc3\xaen Uniunea European\xc4\x83, Ed. Sitech, Craiova, 2009; Efectele crizei economice asupra dezvolt\xc4\x83rii durabile - Dezvoltarea durabil\xc4\x83 \xc8\x99i modelarea ei administrativ\xc4\x83, Universitatea \xe2\x80\x9eSpiru Haret\xe2\x80\x9d Bra\xc8\x99ov, 2009.\n_START_SECTION_\nDistinc\xc8\x9bii primite\n_START_PARAGRAPH_\nDiplom\xc4\x83 aniversar\xc4\x83 400 de ani de la domnia lui Mihai Viteazul, 15.XI.1993 (Societatea de \xc8\x98tiin\xc8\x9be Istorice din Rom\xc3\xa2nia, Filiala Dolj); Diplom\xc4\x83 de excelen\xc8\x9b\xc4\x83 pentru rezultate remarcabile ob\xc8\x9binute \xc3\xaen \xc3\xaenv\xc4\x83\xc8\x9b\xc4\x83m\xc3\xa2ntul universitar, justi\xc8\x9bie \xc8\x99i literatur\xc4\x83, pentru contribu\xc8\x9bia la \xc3\xaenfiin\xc8\x9barea \xe2\x80\x9cCenaclului Epigrami\xc8\x99tilor Olteni\xe2\x80\x9d \xc8\x99i a revistei Cugetul, 04.04.2008 (Funda\xc8\x9bia \xe2\x80\x9cScrisul Rom\xc3\xa2nesc\xe2\x80\x9d); Diplom\xc4\x83 din partea promo\xc8\x9biei 2003-2007 a Facult\xc4\x83\xc8\x9bii de Drept cu deosebit\xc4\x83 considera\xc8\x9biune pentru profesionalism, \xc8\x9binut\xc4\x83 academic\xc4\x83, rigurozitate, r\xc4\x83bdare \xc8\x99i \xc3\xaen\xc8\x9belegere, iulie 2007 (Universitatea \xe2\x80\x9cSpiru Haret\xe2\x80\x9d, Facultatea de Drept Craiova); Diploma prin care se confer\xc4\x83 calitatea de membru de onoare al Asocia\xc8\x9biei \xe2\x80\x9cSalva\xc8\x9bi Copiii\xe2\x80\x9d, Bucure\xc8\x99ti, 1995 (Asocia\xc8\x9bia \xe2\x80\x9cSalva\xc8\x9bi Copiii\xe2\x80\x9d Bucure\xc8\x99ti); Diplom\xc4\x83 pentru \xc3\xaentreaga activitate desf\xc4\x83\xc8\x99urat\xc4\x83 \xc3\xaen vederea men\xc8\x9binerii \xc8\x99i dezvolt\xc4\x83rii rela\xc8\x9biilor de prietenie \xc3\xaentre popoarele rom\xc3\xa2n \xc8\x99i bulgar, precum \xc8\x99i pentru popularizarea acestor rela\xc8\x9bii, Craiova-Vidin, 03.03.2009 (FADO - Funda\xc8\x9bia pentru Ap\xc4\x83rarea Drepturilor Omului Craiova); Diplom\xc4\x83 pentru participarea la Simpozionul \xc8\x98tiin\xc8\x9bific \xe2\x80\x9cRela\xc8\x9biile rom\xc3\xa2no-bulgare de-a lungul secolelor\xe2\x80\x9d, organizat cu prilejul zilei na\xc8\x9bionale a Bulgariei, desf\xc4\x83\xc8\x99urat la Vidin la 03.03.2009, \xc3\xaen semn de \xc3\xaenalt\xc4\x83 apreciere \xc8\x99i pre\xc8\x9buire (Uniunea Etnicilor Rom\xc3\xa2ni din Bulgaria \xe2\x80\x9cAve\xe2\x80\x9d, Asocia\xc8\x9bia Curcubeul peste Dun\xc4\x83re, Centrul Cultural Rom\xc3\xa2n din Vidin, Societatea Cultural\xc4\x83 a Vlahim VIDIN); Diplom\xc4\x83 de merit pentru merite deosebite de p\xc4\x83strarea \xc8\x99i promovarea identit\xc4\x83\xc8\x9bii neamului rom\xc3\xa2nesc din sudul Dun\xc4\x83rii \xe2\x80\x93 Bulgaria, 27 ian. 2009 (Uniunea Etnicilor Rom\xc3\xa2ni din Bulgaria \xe2\x80\x9cAve\xe2\x80\x9d); Diplom\xc4\x83 pentru activitatea desf\xc4\x83\xc8\x99urat\xc4\x83 \xc3\xaen cadrul Cenaclului Epigrami\xc8\x99tilor Olteni cu ocazia anivers\xc4\x83rii unui an de la re\xc3\xaenfiin\xc8\x9barea cenaclului \xc8\x99i a apari\xc8\x9biei revistei \xe2\x80\x9cCugetul\xe2\x80\x9d, 03.04.2009 (Funda\xc8\x9bia pentru Ap\xc4\x83rarea Drepturilor Omului Craiova); Diplom\xc4\x83 pentru merite deosebite de p\xc4\x83strare \xc8\x99i promovare a neamului rom\xc3\xa2nesc din Sudul Dun\xc4\x83rii \xe2\x80\x93 Bulgaria, Vidin, 13 iunie 2009, Diplom\xc4\x83 acordat\xc4\x83 cu prilejul inaugur\xc4\x83rii primei Biblioteci rom\xc3\xa2ne\xc8\x99ti din Bulgaria \xe2\x80\x9cAlbotina\xe2\x80\x9d (Uniunea Etnicilor rom\xc3\xa2ni din Bulgaria \xe2\x80\x9cAve\xe2\x80\x9d); Diplom\xc4\x83 de excelen\xc8\x9b\xc4\x83 acordat\xc4\x83 de promo\xc8\x9bia 2005-2009 a Facult\xc4\x83\xc8\x9bii de Drept din Craiova pentru activitatea de profesor universitar \xc3\xaen aceast\xc4\x83 perioad\xc4\x83, iulie 2009 (Universitatea Spiru Haret, Facultatea de Drept Craiova); Diplom\xc4\x83 de participare la Simpozionul Interna\xc8\x9bional cu tema \xe2\x80\x9cInfluen\xc8\x9ba sistemului juridic comunitar asupra dreptului intern\xe2\x80\x9d, Craiova 8-9 mai 2009 (Universitatea Spiru Haret, Facultatea de Drept Craiova); Diplom\xc4\x83, medalie (plachet\xc4\x83) \xc8\x99i \xc3\xaensign\xc4\x83 cu ocazia \xe2\x80\x9cZilelor Marin Sorescu\xe2\x80\x9d, februarie 2008 (Prim\xc4\x83ria Municipiului Craiova); Diplom\xc4\x83, medalie (plachet\xc4\x83) \xc8\x99i \xc3\xaensign\xc4\x83 cu ocazia \xe2\x80\x9cZilelor Marin Sorescu\xe2\x80\x9d, februarie 2009 (Prim\xc4\x83ria Municipiului Craiova); Medalia 5 ani de la Victoria Revolu\xc8\x9biei Rom\xc3\xa2ne \xe2\x80\x93 Decembrie 1989 (1989-1994) (Parlamentul Rom\xc3\xa2niei); Medalia jubiliar\xc4\x83 \xc8\x99i insigna \xe2\x80\x93 75 de ani de la Marea Unire a Rom\xc3\xa2nilor de la Alba Iulia (1918-1993) (Parlamentul Rom\xc3\xa2niei \xe2\x80\x93 1 decembrie 1993); Placheta Prim\xc4\x83ria Craiova \xe2\x80\x93 2008, februarie 2008 (Prim\xc4\x83ria municipiului Craiova); Medalia Municipiul Craiova 2007 - Revers Nicolae Romanescu \xe2\x80\x93 fost primar al Craiovei, februarie 2007 (Prim\xc4\x83ria Craiova); Medalia Banca Agricol\xc4\x83 \xe2\x80\x93 120 de ani de activitate (1873-1993) (Banca Agricol\xc4\x83 Bucure\xc8\x99ti); Medalia Parlamentul Rom\xc3\xa2niei \xe2\x80\x93 Camera Deputa\xc8\x9bilor acordat\xc4\x83 de Camera Deputa\xc8\x9bilor \xc3\xaen mai 1996 pentru activitate parlamentar\xc4\x83."